ઉપેન્દ્ર ત્રિવેદી પ્રોડક્શન્સનું નવું નાટક ‘ગુજ્જુભાઈ ગોટાળે ચડ્યા’ની વાર્તા એક એવા ગુજરાતીની છે જે મિડલાઇફ ક્રાઇસિસ સહન કરી રહ્યો છે અને એ ક્રાઇસિસમાંથી બહાર નીકળવા માટે તે એક એવો રસ્તો અપનાવી લે છે કે પછી પોતે જ બિચારો ગોટાળે ચડી જાય છે. નાટકના રાઇટર-ડિરેક્ટર ઇમ્તિયાઝ પટેલે કહ્યું હતું કે ‘નાટક કૉમેડી છે, પણ આ કૉમેડી વિષય મોટા ભાગના ગુજરાતીઓને સ્પર્શે છે. વાર્તામાં એકધારું હાસ્ય છે, પણ એ હાસ્યની સાથોસાથ એ મેસેજ પણ છે જ કે જો એક વાર ખોટું કરવાના રસ્તે વળશો તો પછી કરેલું એ ખોટું કામ તમને સતત પોતાની દિશામાં ખેંચ્યા કરશે.’